અક્ષય કુમાર તથા તેમના ફૅન્સ માટે આ શુક્રવાર બહુ વિશેષ છે, કારણ કે ફરી એક વાર એક્શન કિંગ પોતાના ફૅન્સ માટે એક બહેતરીન એક્શન થ્રિલર હૉલીડે લઈ આવ્યાં છે. અક્ષયે પોતાના ઇંટરવ્યૂમાં કહ્યુ હતું કે હૉલીડેમાં તમામ રીયલ એક્શન સિક્વંસ છે, ક્યાંક બૉડી ડબલનો ઉપયોગ નથી કરાયો. ફિલ્મ જોયા બાદ સાચે જ અનુભવાશે કે એક્શન દરમિયાન જે રોમાંચ અક્ષય કુમાર દ્વારા પેદા કરાયો છે, તે કોઈ પણ પ્રકારના બૉડી ડબલને યૂઝ કરીને ન કરી શકાય. છેલ્લા કેટલાક વખતથી અક્ષય કુમારનું ફિલ્મી કૅરિયર ઉતાર-ચઢાવમાંથી પસાર થઈ રહ્યું છે. જોકે હૉલીડે સુપર હિટ થશે કે કેમ, તે અંગે હાલ કંઈ કહી શકાય નહીં, પરંતુ અક્ષયના ફૅન્સ માટે હૉલીડે એક શ્રેષ્ઠ ટ્રીટ હશે, તેમાં કોઈ શંકા નથી.